Lidt i tre i nat gik alarmen i Pelshuset i Aalborg. Ved at brække en bagdør op med koben kom de ind i butikken. Inden vagtfirmaet eller politiet var fremme var tyvene stukket af med et endnu ukendt antal pelse. - Vi har ingen spor af tyvene og hører meget gerne fra vidner, som har set eller hørt noget mistænkeligt i Gravensgade i nat, siger vagthavende ved Nordjyllands Politi, Bruno Brix til TV2/Nord. Nordjylland Politi kan kontaktes på 114.

Referat:
Pelshuset på Gravensgade i Aalborg fik i nat ubudne gæster. I løbet af kort tid rendte tyve med et endnu ukendt antal pelse.